# Fatima al-Aqel

Fatima al-Aqel (àrab: فاطمة العاقل) (Iemen, 1957 - Iemen, 11 de gener de 2012) va ser una activista per a persones amb discapacitat. Va dirigir la major part dels seus esforços defensant les dones amb ceguesa al Iemen. La presidenta de l'Associació àrab de Drets Humans, Raja Al-Masabi, va dir que el seu treball ha estat clau per educar les dones amb discapacitat visual al Iemen.

## Biografia

Mentre estudiava a la Universitat del Caire, Al-Aqel va perdre la vista. Va acabar el títol, malgrat la seva nova discapacitat, es va llicenciar en arts i va obtenir un diploma en estudis islàmics.
Al-Aqel va obrir la primera escola per a dones cegues al Iemen el 1995. Posteriorment, va fundar una organització, l'Al-Aman Organization Blind Women Care (AOBWC, جمعية الأمان لرعاية الكفيفات). El país del Iemen té una elevada taxa de ceguesa i malalties dels ulls, moltes de les quals poden tractar-se. Tot i això, molts iemenites no poden pagar un tractament, o en alguns casos, reben consells mèdics pobres i es queden cecs com a resultat. El 2012, es calculava que hi havia al voltant de 76.000 iemenites cecs, la majoria residents a les zones rurals. Al Iemen, les persones amb discapacitat s'enfronten a reptes difícils per rebre educació i accés a serveis socials i públics.
Al-Aqel volia que les dones del Iemen poguessin ser part activa de la societat i poder continuar la seva educació i poder obtenir feina. L'AOBWC com a grup dona suport a l'educació de les dones amb ceguesa per ajudar-les a participar en àmbits socials i polítics. El seu grup també ajuda a adaptar la literatura al braille. El grup també col·labora estretament amb el Ministeri d'Educació i altres fundacions similars. El 2001, Al-Aqel va signar un acord de cooperació mútua entre AOBWC i el British Cultural Council.
El 2012, Al-Aqel va ser homenatjada amb el Premi Balqis, un premi anual de 20.000 dòlars que es concedeix per reconèixer les contribucions de grups de dones al Iemen. Al-Aqel també va ser honorada al tercer Festival dels cecs anual de Sanà el 2013 pel seu treball a l'AOBWC, ja que es va esforçar per crear un «món més compassiu i atent per a cecs».

## Referències

* ↑ «People With Disabilities and Freedom of Expression» (en anglès). Yemen Times, 13-05-2014. Arxivat de l'original el 2017-03-26 [Consulta: 15 abril 2020]. Arxivat 2017-03-26 a Wayback Machine.
* 1 2 3 «Yemen Lost One of its Female Change-Makers; Fatima al-Aqel» (en anglès). Afrah Nasser's Blog, 12-01-2012.
* 1 2 «Speech in Honor of International Women's Day» (en anglpès). Embassy of the United States - Yemen, 08-03-2010. Arxivat de l'original el 2015-04-05. [Consulta: 15 abril 2020].
* 1 2 «More Efforts Needed to Fight Blindness in Yemen» (en anglès). Yemen Times, 07-07-2011.
* ↑ Al-Duais, Mohammed; Jetschke, Gottfried. Herbal Medicine in Yemen: Traditional Knowledge and Practice and Their Value for Today's World (en anglès). Leiden: Koninklijke Brill NV, 2012. ISBN 9789004221505.
* ↑ Turmusani, Majid. «Yemen: Disability Profile» (en anglès). Disability World, 26-12-2004. Arxivat de l'original el 2016-03-04. [Consulta: 15 abril 2020].
* ↑ «Blind Yemeni Woman Fulfills Her Dreams» (en anglès). My Vision Test News Archive, 20-05-2008. Arxivat de l'original el 2016-03-04. [Consulta: 15 abril 2020].
* 1 2 «UK Ambassador Praises Eman Association for Blind Females Care» (en anglès). Arabia 2000, 01-10-2006.
* ↑ «Yemen LNG Celebrates International Women's Day, Establishes 'Balqis Award' For Successful Women NGOs» (en anglès). Yemen LNG Company, 11-03-2012.
* ↑ Al-Mohattwari, Asma «Al-Aman Association Holds Third Annual 'Festival of the Blind'» (en anglès). National Yemen, 08-03-2013. Arxivat de l'original el 2016-03-04 [Consulta: 15 abril 2020].